Cimenná

Cimenná je obec na Slovensku v okrese Bánovce nad Bebravou. Polohopis Obec sa nachádza v okrese Bánovce nad Bebravou. Leží v Nitrianskej pahorkatine, jej podcelku Bánovská pahorkatina východne od Považského Inovca. Má rozlohu 360 ha. Dejiny V roku 1940 mala obec 160 obyvateľov. Počas SNP bola zázemím partizánskeho zväzku Jána Žižku a oddielu Bohdan Chmeľnyckyj. 30. novembra 1944 ju nemecké vojská za pomoc partizánom obsadili. Zavraždili 6 obyvateľov a vypálili sedem domov, 40 mužov nad 16 rokov odviedli na výsluch do neďalekého Dubodiela. Ocenenia Minister obrany SR Peter Gajdoš v roku 2020 obec ocenil „Pamätnou medailou k 75. výročiu Slovenského národného povstania a skončenia druhej svetovej vojny“ ako obec, vypálenú počas druhej svetovej vojny. Referencie Iné projekty Commons ponúka multimediálne súbory na tému Cimenná Wikislovník ponúka heslo Cimenná Externé odkazy Oficiálny web